Tellus Vituz

Tellus Vituz (født 18. mars 1984) er en norsk figurativ kunstner og grafiker mest kjent for sine teknisk gode malerier. Vituz' malerier er preget av godt håndverksmessig arbeid malt i klassisk stil.

Biografi 
Tellus Vitus ble født i Larvik i 1984. Han tegnet mye som barn og startet i ungdomsårene med graffiti. Siste året på ungdomsskolen var han utplassert en dag pr. uke på Gloppe videregående skole på linjen Kunst og Håndverk. Ved 18 års alder startet han med oljemalerier i naturalistisk stil. 

I 2004 startet han på Vika Kunstskole og deltok på hans første gruppeutstilling. I 2005 startet han på den toårige kunstutdannelsen på Asker Kunstskole hvor han startet med grafiske arbeider som silketrykk, dyptrykk og tresnitt. På fritiden og kvelder gikk han i privatlære hos kunstneren Mard Issa. Her malte han blant annet en kopi av Caravaggios mesterverk, «Thomas tvileren». Dette maleriet imponerte gallerist Armin Fandler som drev galleriet «Galleri høvik h11», og hun arrangerte hans første separatutstilling i hennes galleri. Vituz startet også sitt første firma «Tobru kunst og ramme» som drev med innramming av kunst.

Etter å ha fullført den toårige utdannelsen ved Asker kunstfagskole, tok Vituz et år til ved denne skolen, hvor han tok fordypning i klassisk maleri i regi av Ingolv Helland. Vituz begynte også i privatlære hos Helland på kveldstid og helger. I denne privatundervisningen malte han maleriet «loacoon» som skulle bli et av han mest anerkjente malerier. Etter ett år i lære både på dagtid og kveldstid hos Helland, kom Vituz inn på The Florence Academy of Art i Gøteborg. Der studerte han i tre år og hadde separatutstillinger i hjemlandet om somrene. 

Etter endt utdannelse ble Vituz boende i Sverige i fem år hvor han jobbet fulltid med sine malerier. Han fortsatte sine faste separatutstillinger om somrene i Norge, og hadde også en separatutstilling i Vara Konsthall i Sverige. I 2014 flyttet Vituz tilbake til Norge og til Brevik, hvor han startet kunstsenter med galleri, rammebutikk og kursvirksomhet for kunstnere. Han hadde også en separatutstilling i galleri Bøck som «første proffe kunstner».

I 2018 endret han navnet sitt fra Tor Petter Tobru til Tellus Vituz. Han har siden fortsatt å jobbe med sine klassiske malerier, men jobber nå også med mer moderne teknikker som grafitti og sjablongmalerier. Vituz har vært omtalt i norskeog utenlandske aviser og har hatt utstillinger i utland og innland. I 2023 startet Vituz firmaet «Tellus Vituz Art».

Referanser

Eksterne lenker 
 

Norske kunstnere
Norske grafikere
Personer fra Larvik kommune